stanford-oval/wikipedia huggingface dataset:
ฟาโรห์เซนุสเรตที่ 3
พระราชกรณียกิจ

ฟาโรห์เซนุสเรตที่ 3 ทรงโปรดให้ตัดคลองเดินเรือผ่านแก่งน้ำตกแรกของแม่น้ำไนล์ (ซึ่งแตกต่างจากคลองของฟาโรห์พระองค์อื่น ๆ ซึ่งเห็นได้ชัดว่าฟาโรห์เซนุสเรตที่ 3 ก็ทรงพยายามสร้างเช่นกัน) นอกจากนี้ พระองค์ยังผลักดันการขยายพระราชอาณาจักรของเขาไปสู่นิวเบียอย่างไม่ลดละ (ช่วงตั้งแต่ 2409 ถึง 2406 ก่อนคริสตกาล) ซึ่งพระองค์ได้ทรงโปรดให้สร้างป้อมปราการแม่น้ำขนาดใหญ่รวมถึงในบูเฮน, เซมนา, ชาลแฟก และทอชกาที่อูโรนาร์ติ
พระองค์ทรงดำเนินการทางทหารสำคัญอย่างน้อยสี่ครั้งในนิวเบียในปีที่ 8, 10, 16 และ 19 แห่งการครองราชย์ของพระองค์ ในปีที่ 8 ของพระองค์ จารึกที่เซมนาได้บันทึกการมีชัยของพระองค์เหนือชาวนิวเบีย ซึ่งสันนิษฐานว่าพระองค์จะทำให้ชายแดนทางใต้นั้นปลอดภัยและป้องกันการบุกรุกเข้าไปในดินแดนอียิปต์ต่อไป และจารึกอีกชิ้นจากเซมนาเช่นกันได้บันทึกไว้ว่า ในเดือนที่ 3 ของปีที่ 16 ในรัชสมัยของพระองค์ ได้มีดำเนินการทางทหารของพระองค์ต่อนิวเบียและคานาอัน ในนั้นพระองค์ทรงได้ตักเตือนผู้สืบทอดพระราชบัลลังก์ในอนาคตให้รักษาพรมแดนใหม่ที่พระองค์ได้ทรงสร้างขึ้น:
ปีที่ 16 เดือนที่ 3 แห่งเหมันตฤดู พระองค์ทรงสร้างเขตแดนใต้ที่เฮห์ ข้าได้ขยายเขตแดนของข้าไว้ไกลกว่าผู้ปกครองก่อนหน้าของข้า ข้าได้เพิ่มสิ่งที่ได้รับพินัยกรรมข้า (...) ส่วนบุตรชายคนใด (เช่น ผู้สืบตำแหน่ง) ของจ้าที่จะรักษาเขตแดนนี้ซึ่งข้าได้สร้างไว้ เขาเป็นบุตรของข้าที่เกิดในร่มพระมหาเศวตฉัตร บุตรที่แท้จริงคือผู้ที่ปกป้องบิดาของตน ผู้พิทักษ์ชายแดนของผู้ให้กำเนิด แต่เขา [ผู้] ละทิ้งมัน ผู้ล้มเหลวในการต่อสู้เพื่อมัน มันผู้นั้นไม่ใช่บุตรของข้า มันไม่ได้เกิดมาเพื่อข้า ข้าได้สร้างรูปเคารพของข้า ณ พรมแดนซึ่งข้าได้สร้างไว้ เพื่อรักษาไว้ เพื่อจะต่อสู้เพื่อมัน
จารึกแห่งโซเบค-คู ซึ่งสร้างขึ้นในรัชสมัยของฟาโรห์เซนุสเรตที่ 3 (ช่วงระหว่าง 1878 - 1839 ปีก่อนคริสตกาล) ได้บันทึกการดำเนินการทางทหารที่เก่าแก่ที่สุดของอียิปต์ในบริเวณเลวานไทน์ โดยบันทึกข้อความว่า "ทรงเสด็จขึ้นเหนือเพื่อโค่นล้มพวกเอเซีย เสด็จถึงแคว้นต่างแดนนามว่าเสกเมม (...) แล้วเสกเมมก็ล้มพังพินาศพร้อมกับ เรเตนู ผู้น่าสงสาร" ซึ่งคาดว่าเมืองเซกเมม (s-k-m-m) น่าจะเป็นเมืองเชเคมในปัจจุบัน และ "เรเตนู" หรือ "เรทเจนู" มีความเกี่ยวข้องกับอาณาจักรซีเรียโบราณ
การดำเนินการทางทหารครั้งสุดท้ายของพระองค์ ซึ่งอยู่ในปีที่ 19 ของพระองค์ แต่กลับปราชัย เนื่องจากกองกำลังของพระองค์ถูกจับ โดยที่แม่น้ำไนล์ลดต่ำกว่าปกติและจำเป็นต้องล่าถอยและละทิ้งการดำเนินการทางทหารเพื่อหลีกเลี่ยงการติดอยู่ในดินแดนนิวเบียที่เป็นศัตรู
นั่นคือลักษณะที่มีความทรงพลังและอิทธิพลอันยิ่งใหญ่ของฟาโรห์เซนุสเรตที่ 3 ที่พระองค์ได้รับการบูชาเป็นเทพเจ้าในเซมนา โดยประชาชนรุ่นหลัง ๆ แฌ็ค มอร์แกงในปี ค.ศ. 1894 ได้ค้นพบจารึกหินใกล้เกาะเซเฮล ซึ่งได้บันทึกการขุดคลองของพระองค์ และฟาโรห์เซนุสเรตที่ 3 ได้ทรงโปรดให้สร้างวิหารและเมืองในอไบดอส และวิหารอีกแห่งในเมดามุด
ราชสำนักของพระองค์ประกอบไปด้วย ราชมนตรีเนบิต คนุมโฮเทป และอิเคอร์โนเฟรต มีหน้าที่เป็นผู้ดูแลพระคลังมหาสมบัติของฟาโรห์ที่อไบดอส และโซเบคเคมฮัต ก็ยังเป็นผู้ดูแลพระคลังด้วยเช่นกันและถูกฝังที่ดาห์ชูร์ เซนอังค์ เป็นผู้ดูแลการตัดคลองที่เซเฮล และฮอร์เคอร์ติเป็นพระสหายของพระองค์
ระยะเวลาการครองราชย์

บันทึกปาปิรัสสองช่วงรัชสมัยที่อยู่ในพิพิธภัณฑ์เบอร์ลินได้แสดงปีที่ 20 แห่งการครองราชย์ของพระองค์ ถัดจากปีที่ 1 แห่งการครองราชย์ของฟาโรห์อเมเนมเฮตที่ 3 พระราชโอรส ซึ่งโดยทั่วไปสันนิษฐานว่านี่เป็นการยืนยันถึงการสำเร็จราขการร่วมกับพระราชโอรสของพระองค์ ซึ่งน่าจะเริ่มได้ในปีนี้ ตามข้อมูลของโยเซฟ ดับเบิลยู. เวกเนอร์ บันทึกอักษรเฮียราติกที่เกี่ยวข้องกับการควบคุม ซึ่งบันทึกขึ้นในปีที่ 39 และถูกค้นพบบนบล็อกหินปูนสีขาวจาก:
...ซากอาคารที่สร้างขึ้นจากอาคารของวิหารฝังพระศพของฟาโรห์เซนวอสเรตที่ 3 ที่กำหนดไว้อย่างชัดเจน เศษชิ้นส่วนนั้นเป็นส่วนหนึ่งของสิ่งที่เหลืออยู่ของการก่อสร้างวิหาร ซากอาคารนี้เป็นหลักฐานสำหรับฃ่วงเวลาสร้างวิหารฝังพระศพของฟาโรห์เซนวอสเรตที่ 3 ที่อไบดอส
เวกเนอร์ได้เน้นว่า ไม่น่าเป็นไปได้ที่ฟาโรห์อเมเนมเฮตที่ 3 ผู้เป็นพระราชโอรสและผู้สืบทอดพระราชบัลลังก์ของพระองค์ จะยังคงสร้างในวิหารของพระราชบิดาในเวลาเกือบสี่ทศวรรษในรัชกาลของพระองค์เอง เขาตั้งข้อสังเกตว่า คำอธิบายที่เป็นไปได้เพียงอย่างเดียวสำหรับการมีอยู่ของบล็อกในแผนการก่อสร้าง คือ ฟาโรห์เซนุสเรตที่ 3 มีระยะเวลาแห่งปกครองเป็นเวลา 39 ปี โดย 20 ปีสุดท้ายได้สำเร็จราชการร่วมกับพระราชโอรส เนื่องจากแผนการก่อสร้างนี้เกี่ยวข้องกับแผนฯ ของฟาโรห์เซนุสเรตที่ 3 รัชสมัยแห่งการครองราชย์ของพระองค์จึงถูกใช้เพื่อให้ระบุเวลาของบล็อกหินแทนที่จะเป็นปีที่ 20 แห่งการครองราชย์ของฟาโรห์อเมเนมเฮตที่ 3 และเวกเนอร์ได้ตีความสิ่งนี้เป็นนัยว่าฟาโรห์เซนุสเรตที่ 3 ยังมีทรงมีพระชนม์ชีพอยู่ในช่วงสองทศวรรษแรกของการครองราชย์ของพระราชโอรสของพระองค์
ข้อสมมติฐานของเวกเนอร์ได้ถูกปฏิเสธโดยนักวิชาการบางคน เช่น ปิแอร์ ทัลเลต์ และอาร์โก วิลเลมส์ ซึ่งโต้แย้งว่า มีความเป็นไปได้มากกว่าที่การสำเร็จราชการร่วมดังกล่าวไม่เคยเกิดขึ้น และบันทึกการควบคุมปีที่ 39 ยังอาจหมายถึง ฟาโรห์อเมเนมเฮตที่ 3 ซึ่งอาจทรงสั่งให้เพิ่มอนุสาวรีย์ของฟาโรห์เซนุสเรตที่ 3 บางส่วน
พีระมิดและสถานที่ฝังพระศพ

พีระมิดแห่งเซนุสเรตที่ 3 ได้ถูกสร้างขึ้นทางทิศตะวันออกเฉียงเหนือของพีระมิดแดงแห่งดาห์ชูร์ ซึ่งมันมีความล้ำหน้ากว่าพีระมิดในช่วงราชวงศ์ที่สิบสองตอนต้นในด้านขนาด ความยิ่งใหญ่ และแนวความคิดทางศาสนาที่เป็นรากฐาน
มีการคาดเดากันว่า ฟาโรห์เซนุสเรตที่ 3 ไม่ได้ถูกฝังอยู่ที่นั่น แต่พระองค์ถูกฝังในสถานที่ฝังพระศพอันซับซ้อนของพระองค์ในอไบดอส และพีระมิดของพระองค์น่าจะเป็นเพียงอนุสาวรีย์
พีระมิดแห่งเซนุสเรตที่ 3 มีพื้นที่ขนาด 105 ตารางเมตร และมีความสูง 78 เมตร ปริมาตรรวมประมาณ 288,000 ลูกบาศก์เมตร พีระมิดถูสร้างจากแกนอิฐโคลน พวกเขาไม่ได้ทำขนาดที่สอดคล้องกัน ซึ่งบ่งบอกว่าไม่ได้ใช้แม่พิมพ์มาตรฐาน ห้องฝังพระศพปูด้วยหินแกรนิต เหนือห้องฝังพระศพที่มีหลังคาโค้งมีห้องบันทึกจารึกห้องที่สองซึ่งมุงด้วยคานหินปูนห้าคู่ซึ่งแต่ละห้องมีน้ำหนัก 30 ตัน ด้านบนนี้เป็นห้องเก็บของอิฐโคลนที่สาม
พีระมิดแห่งเซนุสเรตที่ 3 ประกอบด้วยวิหารฝังพระศพขนาดเล็กและพีระมิดขนาดเล็กเจ็ดหลังสำหรับพระมเหสีของพระองค๋ นอกจากนี้ยังมีห้องใต้ดินที่มีการฝังพระศพเพิ่มเติมสำหรับเจ้านายสตรีในราชวงศ์ พบสมบัติของเจ้าหญิงซิตฮาธอร์และพระราชินีเมเรเรตที่นี่ นอกจากนี้ยังมีวิหารทางใต้พีระมิดด้วย อย่างไรก็ตาม วิหารแห่งนี้ได้ถูกทำลายไปแล้ว
พระบรมราชานุสาวรีย์

ฟาโรห์เซนุสเรตที่ 3 เป็นที่ทราบกันดีในเรื่องรูปสลักที่โดดเด่นของพระองค์ ซึ่งแทบจะทราบได้ทันทีว่าเป็นรูปสลักของพระองค์ ฟาโรห์เซนุสเรตที่ 3 มีรูปสลักในวัยต่าง ๆ และโดยเฉพาะอย่างยิ่งในวัยผู้สูงอายุ พระองค์ทรงแสดงสีหน้าเคร่งขรึมอย่างน่าทึ่ง: ดวงตายื่นออกมาจากเบ้าตากลวงที่มีถุงและเส้นใต้ตา ปากและริมฝีปากมีหน้าตาบูดบึ้งของความขมขื่น และหูมีขนาดใหญ่และยื่นออกมาข้างหน้า ตรงกันข้ามกับความสมจริงของศีรษะที่เกินจริง และไม่ว่าพระชนมายุของพระองค์จะเป็นอย่างไร ส่วนที่เหลือของร่างกายก็ถูกทำให้เป็นอุดมคติที่อ่อนเยาว์และมีกล้ามเนื้อตลอดไปในแบบฟาโรห์นิยมมากกว่า
นักวิชาการทำได้เพียงตั้งข้อสมมติฐานเกี่ยวกับเหตุผลที่ว่าทำไมฟาโรห์เซนุสเรตที่ 3 ถึงเลือกที่จะแสดงภาพลักษณ์ตัวพระองค์เองในลักษณะที่ไม่เหมือนใคร และแยกขั้วในสองความคิดเห็นที่แตกต่างกัน บางคนโต้แย้งว่า พระองค์ต้องการเป็นตัวแทนของผู้ปกครองที่โดดเดี่ยวและไม่แยแส มนุษย์มีอยู่ก่อนพระเจ้า ถูกครอบงำด้วยความกังวลและความรับผิดชอบของพระองค์ ในทางตรงกันข้าม นักวิชาการคนอื่น ๆ เสนอความเห็นว่าเดิมทีรูปสลักจะสื่อถึงความคิดที่ว่าทรราชผู้น่าสะพรึงกลัวที่สามารถมองเห็นและได้ยินทุกอย่างภายใต้การควบคุมที่เข้มงวดของพระองค์
ไม่นานมานี้ มีข้อเสนอความเห็นที่ว่า จุดประสงค์ของสลักรูปอันแปลกประหลาดเช่นนี้ไม่ใช่เพื่อแสดงถึงความสมจริง แต่เป็นการเผยให้เห็นถึงลักษณะการรับรู้ของอำนาจภายในราชสำนักในรัชสมัยของฟาโรห์เซนุสเรตที่ 3
ชุดภาพ

รูปสลักส่วนพระเศียรของฟาโรห์เซนุสเรตที่ 3 พร้อมพระพักตร์อ่อนเยาว์จากช่วงราชวงศ์ที่สิบสองแห่งอียิปต์ ราว 1870 ปีก่อนคริสตกาล ในพิพิธภัณฑ์ศิลปะอียิปต์แห่งรัฐ มิวนิก
พระพักตร์กษัตริย์สลักจากหินควอทไซต์น่าจะเป็นฟาโรห์เซนุสเรตที่ 3 จากอียิปต์ ทรงสวมผ้าโพกพระเศียรนีม ในช่วงราชวงศ์ที่สิบสอง นำเสนอโดย กาย บรันตัน พิพิธภัณฑ์โบราณคดีอียิปต์เพทรี กรุงลอนดอน
พิพิธภัณฑ์บริติช
มิวนิก, Staatliche Sammlung für Ägyptische Kunst
พิพิธภัณฑ์บริติช
พิพิธภัณฑ์ลูฟวร์
พิพิธภัณฑ์ลูฟวร์
พิพิธภัณฑ์บริติช
พิพิธภัณฑ์เบอร์ลิน
พิพิธภัณฑ์ลักซอร์
พิพิธภัณฑ์ลูฟวร์
พิพิธภัณฑ์ศิลปะวอลเตอร์ส
จารึกแห่งโซเบค-คู บรรยายถึงการพิชิตคานาอัน
พิพิธภัณฑ์บริติช
ฟาโรห์เซนุสเรตที่ 3, พิพิธภัณฑ์ศิลปะเมโทรโพลิแทน มหานครนิวยอร์ก
เพิ่มเติม

ฟาโรห์เซนุสเรตที่ 3 เป็นตัวละครหลักในนิยายอิงประวัติศาสตร์ของคริสเตียน แจ็ค ในเรื่อง The Mysteries of Osiris
นักวิชาการพระคัมภีร์หัวโบราณหลายคนมองว่า ฟาโรห์เซนุสเรตที่ 3 เป็นฟาโรห์ที่กล่าวถึงในปฐมกาล 39-47 ผู้ซึ่งยกโยเซฟขึ้นเป็นตำแหน่งผู้บริหารระดับสูง
บรรณานุกรม

W. Grajetzki, The Middle Kingdom of Ancient Egypt: History,Archaeology and Society, Duckworth, London 2006 ISBN 0-7156-3435-6, 51-58
Josef Wegner, The Nature and Chronology of the Senwosret III–Amenemhat III Regnal Succession: Some Considerations based on new evidence from the Mortuary Temple of Senwosret III at Abydos, JNES 55, Vol.4, (1996), pp. 249–279
Jordanes (1915). "VI chapters". The Gothic History.
แหล่งข้อมูลอื่น

Stela of Senusret III from Deir el-Bahri (hieroglyphic text in russian web-site)[ลิงก์เสีย]
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  3  4  5  เวิลด์แคต 2 
ประจำชาติ:  เยอรมนี  อิสราเอล  สหรัฐ  สวีเดน 
ประชาชน:  Deutsche Biographie 
อื่น ๆ:  IdRef 
ศิลาจารึกชายแดนปีที่ 16 ของฟาโรห์เซนุสเรตที่ 3 (พิพิธภัณฑ์อัลเตส), เบอร์ลิน
รูปสลักหินแกรนิตของฟาโรห์เซนวอสเรตที่ 3 - พระองค์ทรงสวมผ้าโพกพระศีรษะนีมพร้อมรูปงูเห่าวัดเจตที่ด้านหน้า กระโปรงเซนดิตจีบและหางของวัว มองเห็นได้ระหว่างพระเพลาของพระองค์ ใต้พระบาทของพระองค์มีคันธนูเก้าคัน เป็นสัญลักษณ์ของศัตรูดั้งเดิมของอียิปต์ภายใต้อำนาจของพระองค์ พระองค์มีดวงพระเนตรที่ปิดสนิท พระปรางค์ที่เรียงรายและซีดเผือดไม่เหมือนกับผู้ปกครองก่อนหน้าหลายพระองค์ ซึ่งมีพระพักตร์ที่สิริโฉมงดงาม และมีริมฝีพระโอษฐ์ที่คล้ำ ไม่ทราบสาเหตุของการเปลี่ยนแปลงรูปแบบสำนวนนี้ แต่การเลียนแบบคุณลักษณะของพระองค์โดยฟาโรห์ในภายหลังและบุคคลส่วนตัวแนะนำว่าคุณลักษณะของฟาโรห์เซนวอสเรตมีจุดมุ่งหมายเพื่อถ่ายทอดคุณสมบัติที่มีคุณธรรมของพระองค์ พิพิธภัณฑ์บรูคลิน
แผนผังพีระมิดที่ดาห์ชูร์
รูปสลักของฟาโรห์เซนุสเรตที่ 3 ที่พิพิธภัณฑ์บริติช แสดงลักษณะเฉพาะของฟาโรห์พระองค์นี้
รางวัลภาพยนตร์แห่งชาติ สุพรรณหงส์ ครั้งที่ 1

| รางวัลภาพยนตร์แห่งชาติ สุพรรณหงส์ ครั้งที่ 1 th |
| --- | --- |
วันที่: 25 มกราคม พ.ศ. 2535
สถานที่: ศูนย์การประชุมแห่งชาติสิริกิติ์ กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: เวลาในขวดแก้ว
ได้รางวัลมากที่สุด: คนเลี้ยงช้าง เวลาในขวดแก้ว (4)
เข้าชิงมากที่สุด: กะโหลกบางตายช้า กะโหลกหนาตายก่อน​ (7)
  รางวัลสุพรรณหงส์  2 → 
พิธีมอบรางวัลภาพยนตร์แห่งชาติ สุพรรณหงส์ ครั้งที่ 1 ประจำปี พ.ศ. 2534 จัดขึ้นเมื่อวันที่ 25 มกราคม พ.ศ. 2535
ผลการตัดสิน > รายชื่อบุคคลและภาพยนตร์ที่ได้รับการเสนอชื่อเข้าชิงรางวัล

สำหรับผู้ได้รับรางวัลแสดงเป็น ตัวหนา
| --- | --- |
 ภาพยนตร์ยอดเยี่ยม  เวลาในขวดแก้ว - วีเอ็น โปรดักชั่น กะโหลกบางตายช้า กะโหลกหนาตายก่อน - บริษัท ที เค อาร์ กรุ๊ป  คนเลี้ยงช้าง - พร้อมมิตร โปรดักชั่น  ปุกปุย - ไท เอ็นเตอร์เทนเมนต์  วิถีคนกล้า  - ไฟว์สตาร์ โปรดักชั่น:  ผู้กำกับภาพยนตร์ยอดเยี่ยม  หม่อมเจ้าชาตรีเฉลิม ยุคล - คนเลี้ยงช้าง เชิด ทรงศรี - ทวิภพ  ประยูร วงษ์ชื่น, อมรศรี​ เย็นสำราญ, อนุกูล​ จาโรทก​ - เวลาในขวดแก้ว  มานพ อุดมเดช - กะโหลกบางตายช้า กะโหลกหนาตายก่อน  ยุทธนา มุกดาสนิท - วิถีคนกล้า
 นักแสดงนำชายยอดเยี่ยม สุรศักดิ์ วงษ์ไทย - กะโหลกบางตายช้า กะโหลกหนาตายก่อน รับบท สลัก ฉัตรชัย เปล่งพานิช - ทวิภพ รับบท หลวงอัครเทพวรากร  ชลประคัลภ์ จันทร์เรือง - นายซีอุย แซ่อึ้ง รับบท ซีอุย  สรพงศ์ ชาตรี - คนเลี้ยงช้าง รับบท บุญส่ง  อำพล ลำพูน - ต้องปล้น รับบท ก้อง:  นักแสดงนำหญิงยอดเยี่ยม ปวีณา ชารีฟสกุล - เวลาในขวดแก้ว รับบท ป้อม จันจิรา จูแจ้ง -  ทวิภพ 	รับบท มณีจันทร์  จินตหรา สุขพัฒน์ -  ส.อ.ว.ห้อง 2 รุ่น 44 รับบท ลำยง  ภัสสร บุณยเกียรติ  - หลงไฟ รับบท ก้านแก้ว  อังคณา ทิมดี -  กะโหลกบางตายช้า กะโหลกหนาตายก่อน รับบท ชนาง
 นักแสดงสมทบชายยอดเยี่ยม รณ ฤทธิชัย - คนเลี้ยงช้าง รับบท คำรณ ขจรศักดิ์ รัตนะนิสสัย  - กะโหลกบางตายช้า กะโหลกหนาตายก่อน รับบท ตวง  ชลประคัลภ์ จันทร์เรือง - ยังไม่สิ้นกลิ่นน้ำนม รับบท -  พงษ์พัฒน์ วชิรบรรจง - ต้องปล้น รับบท เบิ้ม  พุฒิชัย อมาตยกุล - วิถีคนกล้า รับบท จ่อมุ:  นักแสดงสมทบหญิงยอดเยี่ยม จันจิรา จูแจ้ง - ต้องปล้น รับบท นักร้องคาเฟ่ จิตต์โสภิณ ลิมปิสวัสดิ์ - เวลาในขวดแก้ว รับบท -  ชไมพร จตุรภุช - แรงฤทธิ์พิศวาส รับบท -  ปวีณา ชารีฟสกุล - คือฉัน รับบท -  รัญญา ศิยานนท์ - บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย รับบท ลลิตา
 บทภาพยนตร์ยอดเยี่ยม คนเลี้ยงช้าง - หม่อมเจ้าชาตรีเฉลิม​ ยุคล ส.อ.ว.​ รุ่น​ 2​ ห้อง​ 44 - บัณฑิต​ ฤทธิ์ถกล  ปุกปุย - อุดม​ ุดมโรจน์  กะโหลกบางตายช้า​ กะโหลกหนาตายก่อน - มานพ​ อุดมเดช  บุญชู 6 โลกนี้ดีออก สุดสวย น่ารักน่าอยู่ ถ้าหงุ่ย -​ บัณฑิต​ ฤทธิ์ถกล:  ถ่ายภาพยอดเยี่ยม ต้องปล้น - อานุภาพ​ บัวจันทร์
 ลำดับภาพยอดเยี่ยม ปุกปุย​ - สุนิตย์​ อัศวินิกุล:  บันทึกเสียงและผสมเสียงยอดเยี่ยม กะโหลกบางตายช้า​ กะโหลกหนาตายก่อน - ชาย​ คงศิลวัต
 เพลงนำภาพยนตร์ยอดเยี่ยม เวลาในขวดแก้ว - เพลง "" ขับร้องโดย บัตเตอร์ฟลาย:  ดนตรีประกอบยอดเยี่ยม คนเลี้ยงช้าง - พิเศษ​ สังข์สุวรรณ
 กำกับศิลป์ยอดเยี่ยม วิถีคนกล้า - ศิลปชัย​ ตุนหรัด:  ออกแบบเครื่องแต่งกายยอดเยี่ยม ซีอุย - ธนพันธ์​ บัญยรัตกลิกล์
 เทคนิคพิเศษการแต่งหน้ายอดเยี่ยม ปีศาจสงคราม - ตุ๊ดตู่:  บทภาพยนตร์ดัดแปลงยอดเยี่ยม เวลาในขวดแก้ว - อมรศรี​ เย็นสำราญ ทวิภพ - ธม​ ชาตรี  วิถีคนกล้า - รัศมี​ เผ่าเหลืองทอง  หลงไฟ - ภรณ์รวี  คือฉัน - ฑัตภูมิ​ บุณยฑัต
​
ภาพยนตร์ยอดเยี่ยม 
 - เวลาในขวดแก้ว
ฟุตบอลลีกแชมเปียนชิป เพลย์ออฟ 2016 นัดชิงชนะเลิศ

การแข่งขัน ฟุตบอลลีกแชมเปียนชิป เพลย์ออฟ 2016 นัดชิงชนะเลิศ เป็นการแข่งขันฟุตบอลที่จะตัดสินกันระหว่าง เชฟฟีลด์ เวนส์เดย์ และ ฮัลล์ ซิตี. นัดนี้จะลงเล่นกันที่ สนามกีฬาเวมบลีย์ ในวันที่ 28 พฤษภาคม ค.ศ. 2016 ณ เวลา 17:00 (เวลาท้องถิ่น). ผู้ชนะจะได้สิทธิ์เลื่อนชั้นขึ้นสู่ พรีเมียร์ลีก. ความสำเร็จในนัดชิงชนะเลิศเป็นที่คาดกันจะถูกประเมินราคาสูงถึง 170 ล้านปอนด์ต่อทีมที่เป็นฝ่ายชนะ.
ทีม

| ทีม | การลงสนามครั้งที่ผ่านมา (ตัวหนาหมายถึงผู้ชนะ) |
| --- | --- |
ฮัลล์ ซิตี: 2008
เชฟฟีลด์ เวนส์เดย์: ไม่ได้ร่วม (ครั้งแรก)
เส้นทางสู่นัดชิงชนะเลิศ

บทความหลัก: ฟุตบอลลีกแชมเปียนชิป ฤดูกาล 2015–16
หมายเหตุ: (H: เหย้า; A: เยือน).
ตั๋วเข้าชม

ฮัลล์ ซิตี ได้จัดสรรตั๋วเข้าชมเกมจำนวน 38,956 ใบสำหรับนัดชิงชนะเลิศกับการแบ่งราคาตั้งแต่ 36 ปอนด์ ถึง 98 ปอนด์.
นัด

28 พฤษภาคม ค.ศ. 2016
17:00 (เวลาท้องถิ่น)
23:00 (เวลาไทย)
| ฮัลล์ ซิตี | 1–0 | เชฟฟีลด์ เวนส์เดย์ |
| --- | --- | --- |
| ดียาเม  72' | รายงาน |  |
ผู้ตัดสิน: บ็อบบี แมดลีย์
| --- | --- |
             ฮัลล์ ซิตี :              เชฟฟีลด์ เวนส์เดย์ 
ผู้ช่วยผู้ตัดสิน:
ไซมอน เบ็นเน็ตต์

ปีเตอร์ เคิร์กอัป

ผู้ตัดสินที่สี่:
โรเจอร์ อีสต์
ผู้ตัดสินที่ห้า:
มาร์ค เพอร์รี
ริริอานะ โอโนะ

ริริอานะ โอโนะ (ญี่ปุ่น: 大野 りりあな; โรมาจิ: Ōno Ririana, เกิด 12 พฤษภาคม 2016) เป็นนักแสดงเด็กชาวญี่ปุ่น เกิดที่เมืองโยโกฮามะ จังหวัดคานางาวะ สังกัดกูราฌคิซ เป็นสมาชิกรุ่นที่ 2 ของวงดนตรี SDGs มิโดรีซ
ประวัติ

พ่อของเธอเป็นชาวญี่ปุ่นและแม่ของเธอเป็นลูกครึ่งอิหร่าน มีพี่ชาย
งานอดิเรกและความสามารถพิเศษได้แก่ ภาษามือ เต้นรำ (บัลเลต์ ฮิปฮอป เชียร์ลีดเดอร์ เฮาส์แจ๊ซแดนซ์)  ภาษาอังกฤษ, ว่ายน้ำ, อูกูเลเล, เปียโน, ร้องเพลง, คณิตศาสตร์
รางวัลภาพยนตร์แห่งชาติ สุพรรณหงส์ ครั้งที่ 12

| รางวัลภาพยนตร์แห่งชาติ สุพรรณหงส์ ครั้งที่ 12 th |
| --- | --- |
วันที่: 4 เมษายน 2546
สถานที่: โรงภาพยนตร์สกาล่า กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: 15 ค่ำ เดือน 11
ได้รางวัลมากที่สุด: 15 ค่ำ เดือน 11 (9)
 ← 11  รางวัลสุพรรณหงส์  13 → 
พิธีมอบรางวัลภาพยนตร์แห่งชาติ สุพรรณหงส์ ครั้งที่ 12 ประจำปี พ.ศ. 2545 จัดขึ้น ในวันภาพยนตร์แห่งชาติ 4 เมษายน พ.ศ. 2546 ที่โรงภาพยนตร์สกาลา
ผลรางวัล

ภาพยนตร์ยอดเยี่ยม
15 ค่ำ เดือน 11
เกิร์ลเฟรนด์ 14 ใสกำลังเหมาะ
พรางชมพู กะเทยประจัญบาน
มนต์เพลงลูกทุ่งเอฟเอ็ม
1+1 เป็นสูญ
ผู้กำกับภาพยนตร์ยอดเยี่ยม
จิระ มะลิกุล (15 ค่ำ เดือน 11)
แดนนี่ แปง (1+1 เป็นสูญ)
มงคลชัย ชัยวิสุทธิ์ (เกิร์ลเฟรนด์ 14 ใสกำลังเหมาะ)
กิตติกร เลียวศิริกุล (พรางชมพู กระเทยประจัญบาน)
บัณฑิต ทองดี (มนต์เพลงลูกทุ่งเอฟเอ็ม)
ผู้แสดงนำชายยอดเยี่ยม
นพดล ดวงพร (15 ค่ำ เดือน 11)
จุลจักร จักรพงษ์ - (999-9999 ต่อติดตาย)
ชลัฏ ณ สงขลา - (น.ช. นักโทษชาย)
ยิ่งยง ยอดบัวงาม - (มนต์เพลงลูกทุ่งเอฟเอ็ม)
ภาณุ สุวรรณโณ - (สาบเสือที่ลำน้ำกษัตริย์)
ผู้แสดงนำหญิงยอดเยี่ยม
อริศรา วงษ์ชาลี (1+1 เป็นสูญ)
สรวงสุดา ลาวัณย์ประเสริฐ - (ขัง 8)
บงกช คงมาลัย - (ขุนแผน)
ศศิธร พานิชนก - (ตะลุมพุก)
ผู้แสดงประกอบชายยอดเยี่ยม
ม.ร.ว.มงคลชาย ยุคล (ตะลุมพุก)
ไพบูลย์เกียรติ เขียวแก้ว - (เกิลด์เฟรนด์ 14 ใสกำลังเหมาะ)
บุญชัย ใจลิ่ม - (15 ค่ำ เดือน 11)
สรพงศ์ ชาตรี - (พรางชมพู กระเทยประจัญบาน)
สหัสชัย ชุมนุม - (น.ช. นักโทษชาย)
ผู้แสดงประกอบหญิงยอดเยี่ยม
ณัฐวรา หงษ์สุวรรณ (เกิร์ลเฟรนด์ 14 ใสกำลังเหมาะ)
บุญศรี ยินดี - (15 ค่ำ เดือน 11)
พิลาสลักษณ์ เขียวโต - (ขุนแผน)
กนกพร โลศิริ - (ขัง 8)
สุดา ศรีลำดวน - (มนต์เพลงลูกทุ่งเอฟ.เอ็ม.)
บทภาพยนตร์ยอดเยี่ยม
จิระ มะลิกุล (15 ค่ำ เดือน 11)
(เกิร์ลเฟรนด์ 14 ใสกำลังเหมาะ)
(น.ช. นักโทษชาย)
(พรางชมพู กระเทยประจัญบาน)
(มนต์เพลงลูกทุ่งเอฟเอ็ม)
กำกับภาพยอดเยี่ยม
สมบูรณ์ พิริยะภักดีกุล (15 ค่ำ เดือน 11)
ลำดับภาพยอดเยี่ยม
ปาน บุษบรรณ (15 ค่ำ เดือน 11)
บันทึกเสียงยอดเยี่ยม
นิพัฒน์ สำเนียงเสนาะ (15 ค่ำ เดือน 11)
เพลงนำยอดเยี่ยม
เพลงนิรันดร์ (ตะลุมพุก)
ดนตรีประกอบยอดเยี่ยม
อมรพงศ์ เมธาคุณวุฒิ (15 ค่ำ เดือน 11)
กำกับศิลป์ยอดเยี่ยม
ธงชัย สิทธิรักษ์ และ ธานินทร์ จักรเวช (น.ช. นักโทษชาย)
ออกแบบเครื่องแต่งกายยอดเยี่ยม
ณิชปภา กองศรี (1+1 เป็นสูญ)
แต่งหน้ายอดเยี่ยม
ธนาวุฒิ บู่สามสาย และ โชคชัย แพงาม (ชุมเสือแดนสิงห์ ตอน กระตุกติ่งเจ้าพ่อ)
การสร้างภาพยนตร์พิเศษยอดเยี่ยม
บริษัท โอเรียลทัลโฟสท์ (15 ค่ำ เดือน 11)
รางวัลสุพรรณหงส์กิตติมศักดิ์
ดอกดิน กัญญามาลย์
ภาพยนตร์ยอดเยี่ยม 
 - 15 ค่ำ เดือน 11
รางวัลภาพยนตร์แห่งชาติ สุพรรณหงส์ ครั้งที่ 11

| รางวัลภาพยนตร์แห่งชาติ สุพรรณหงส์ ครั้งที่ 11 th |
| --- | --- |
วันที่: 4 เมษายน 2545
สถานที่: ศูนย์วัฒนธรรมแห่งประเทศไทย กรุงเทพมหานคร, ประเทศไทย
เหตุการณ์สำคัญ
ภาพยนตร์ยอดเยี่ยม: มนต์รักทรานซิสเตอร์
ได้รางวัลมากที่สุด: มนต์รักทรานซิสเตอร์ สตรีเหล็ก (3)
 ← 10  รางวัลสุพรรณหงส์  12 → 
พิธีมอบรางวัลภาพยนตร์แห่งชาติ สุพรรณหงส์ ครั้งที่ 11 ประจำปี พ.ศ. 2544 จัดขึ้นที่ศูนย์วัฒนธรรมไทย เมื่อวันที่ 4 เมษายน พ.ศ. 2545
ผู้ได้รับรางวัล

ภาพยนตร์ยอดเยี่ยม
มนต์รักทรานซิสเตอร์
14 ตุลา สงครามประชาชน
ยุวชนทหาร เปิดเทอมไปรบ
โกลคลับ เกมล้มโต๊ะ
จันดารา
ผู้กำกับภาพยนตร์ยอดเยี่ยม
กิตติกร เลียวศิริกุล (เกมล้มโต๊ะ)
นนทรีย์ นิมิบุตร (จันดารา)
บัณฑิต ฤทธิ์ถกล (14 ตุลา สงครามประชาชน)
เป็นเอก รัตนเรือง (มนต์รักทรานซิสเตอร์)
ออกไซด์ แปง และ แดนนี่ แปง (บางกอกแดนเจอรัส)
นักแสดงนำชายยอดเยี่ยม
ปวริศร์ มงคลพิสิฐ (บางกอกแดนเจอรัส)
ธีรดนัย สุวรรณหอม - (โกลคลับ เกมล้มโต๊ะ)
ภาณุ สุวรรณโณ - (14 ตุลา สงครามประชาชน)
ศุภกรณ์ กิจสุวรรณ - (มนต์รักทรานซิสเตอร์)
สุวินิต ปัญจมวัตร - (จันดารา)
นักแสดงนำหญิงยอดเยี่ยม
สิริยากร พุกกะเวส (มนต์รักทรานซิสเตอร์)
คารา พลสิทธิ์ - (ข้างหลังภาพ)
นภคประภา นาคประสิทธิ์ - (แม่เบี้ย)
พิมพรรณ จันทะ - (14 ตุลา สงครามประชาชน)
สเตลลา มาลูกี้ - (ฟ้าทะลายโจร)
นักแสดงสมทบชายยอดเยี่ยม
ชัยชาญ นิ่มพูลสวัสดิ์ (สตรีเหล็ก)
โกวิท วัฒนกุล - (โกลคลับ เกมล้มโต๊ะ)
ปริวัติ อยู่โต - (โกลคลับ เกมล้มโต๊ะ)
ศุภกรณ์ กิจสุวรรณ - (ฟ้าทะลายโจร)
อำพล รัตนวงศ์ - (มนต์รักทรานซิสเตอร์)
นักแสดงสมทบหญิงยอดเยี่ยม
ภัทรวรินทร์ ทิมกุล (บางกอกแดนเจอรัส)
จินตหรา สุขพัฒน์ - (สตางค์)
พรทิพย์ ปาปะนัย - (มนต์รักทรานซิสเตอร์)
วิภาวี เจริญปุระ - (จันดารา)
สิริธนา หงส์โสภณ - (สตรีเหล็ก)
บทภาพยนตร์ยอดเยี่ยม
เป็นเอก รัตนเรือง (มนต์รักทรานซิสเตอร์)
ถ่ายภาพยอดเยี่ยม
ณัฐวุฒิ กิตติคุณ (จัน ดารา)
ลำดับภาพยอดเยี่ยม
กิตติกร เลียวศิริกุล และ สุทธิพร ทับทิม (โกลคลับ เกมล้มโต๊ะ)
บันทึกเสียงยอดเยี่ยม
สุรพรหม ภิญโญทรัพย์ (ยุวชนทหาร เปิดเทอมไปรบ)
เพลงยอดเยี่ยม
เพลง นาทีนี้ (สตรีเหล็ก)
ดนตรีประกอบยอดเยี่ยม
ชาติชาย พงษ์ประภาพันธ์ (บางระจัน)
กำกับศิลป์ยอดเยี่ยม
เอก เอี่ยมชื่น (จันดารา)
เครื่องแต่งกายยอดเยี่ยม
น้ำผึ้ง โรจนกุล (ฟ้าทะลายโจร)
แต่งหน้ายอดเยี่ยม
ชัยยุทธ เฟื่องฟูวณิช และ อาภาสิริ นิดแก้ว (สตรีเหล็ก)
การสร้างภาพพิเศษยอดเยี่ยม
ออกไซด์ แปง (ฟ้าทะลายโจร)
ภาพยนตร์ยอดเยี่ยม 
 - มนต์รักทรานซิสเตอร์
ฟาโรห์เซนุสเรตที่ 2

คาเคเปอร์เร เซนุสเรตที่ 2 เป็นฟาโรห์แห่งอียิปต์โบราณพระองค์ที่สี่จากราชวงศ์ที่สิบสอง ทรงปกครองตั้งแต่ 1897 ถึง 1878 ปีก่อนคริสตกาล พีระมิดของพระองค์ถูกสร้างขึ้นที่เอล-ลาฮูน พระองค์ทรงให้ความสนใจอย่างมากในภูมิภาคโอเอซิสแห่งไฟยุม และทรงริเริ่มการก่อสร้างเกี่ยวกับระบบชลประทานที่กว้างขวางตั้งแต่บาหร์ ยูสเซฟ ไปจนถึงทะเลสาบโมเอริส ผ่านการก่อสร้างกำแพงกั้นน้ำที่เอล-ลาฮูนและการเพิ่มเครือข่ายคลองระบายน้ำ จุดประสงค์ของแผนการก่อสร้างนี้คือเพื่อเพิ่มจำนวนพื้นที่ทำการเกษตรในพื้นที่นั้น ความสำคัญของแผนการก่อสร้างนี้ได้เน้นย้ำการตัดสินใจของพระองค์ในการย้ายสุสานหลวงจากดาห์ชูร์ไปยังเอล-ลาฮูน ซึ่งพระองค์ได้ทรงโปรดให้สร้างพีระมิดของพระองค์ ตำแหน่งนี้จะยังคงเป็นเมืองหลวงทางการเมืองสำหรับราชวงศ์ที่สิบสองและสิบสามแห่งอียิปต์ และพระองค์ยังทรงตั้งเขตคนงานแห่งแรกขึ้นใกล้กับเมืองเซนุสเรตโฮเทป (คาฮูน)
ฟาโรห์เซนุสเรตที่ 2 นั้นต่างจากผู้สืบพระราชบัลลังก์ต่อจากพระองค์ โดยยังคงรักษาความสัมพันธ์ที่ดีกับราชวงศ์หรือผู้ปกครองท้องถิ่นต่างๆ ของอียิปต์ ซึ่งเกือบจะมีความมั่งคั่งพอ ๆ กับฟาโรห์ ในปีที่ 6 แห่งการครองราชย์ของพระองค์ได้ปรากฏบนภาพวาดฝาผนังจากหลุมฝังศพของผู้ปกครองท้องถิ่นนามว่า คนุมโฮเทปที่ 2 ที่เบนิ ฮาซาน
รัชสมัย > การสำเร็จราชการร่วม

การมีผู้สำเร็จราชการร่วมเป็นประเด็นสำคัญสำหรับความเข้าใจของนักไอยคุปต์วิทยาเกี่ยวกับประวัติศาสตร์ในช่วงสมัยราชอาณาจักรกลางและราชวงศ์ที่สิบสองแห่งอียิปต์ คลอดด์ ออบซอเมอร์ นักไอยคุปต์วิทยาชาวเบลเยียมได้ปฏิเสธความเป็นไปได้ของการการมีผู้สำเร็จราชการร่วมในราชวงศ์ที่สิบสอง โรเบิร์ต ดี. เดเลีย นักเขียน และคาร์ล ยานเซน-วินเคล์น นักไอยคุปต์วิยาชาวเยอรมัน ได้ตรวจสอบงานเขียนของออบซอเมอร์ และได้ข้อสรุปเพื่อสนับสนุนการมีผู้สำเร็จราชการร่วม โดยยานเซน-วินเคล์นได้อ้างจากจารึกที่พบในโคนอสโซว่าเป็นหลักฐานที่หักล้างไม่ได้สำหรับการสนับสนุนการสำเร็จราชการร่วมกันระหว่างฟาโรห์เซนุสเรตที่ 2 และฟาโรห์อเมเนมเฮตที่ 2 และโดยการขยายการยืนยันการสำเร็จราชการร่วมในช่วงราชวงศ์ที่สิบสอง วิลเลียม เจ. เมอร์เนน นักไอยคุปต์วิทยาชาวอเมริกันได้กล่าวว่า "ระบบการปกครองร่วมของช่วงเวลานั้นล้วนทราบกันดีอยู่แล้ว...จากเอกสารที่ระบุสองช่วงรัชสมัย" ชไนเดอร์ นักไอยคุปต์วิทยาชาวเยอรมันได้สรุปว่า เอกสารและหลักฐานทางโบราณคดีที่ค้นพบเมื่อเร็ว ๆ นี้เป็นข้อยืนยันอย่างชัดเจนของการสำเร็จราชการร่วมในช่วงเวลานั้น
แหล่งข้อมูลบางแห่งระบุถึงช่วงเวลาของการการสำเร็จราชการร่วมของฟาโรห์เซนุสเรตที่ 2 โดยที่ฟาโรห์อเมเนมเฮตที่ 2 พระราชบิดาของพระองค์เป็นผู้สำเร็จราชการร่วม ปีเตอร์ เคลย์ตัน นักไอยคุปต์วิทยาชาวอังกฤษ  ได้ระบุว่า พระองค์ได้ทรงเป็นผู้สำเร็จราชการร่วมอย่างน้อยสามปี นิโกลา กริมาล นักอียิปต์วิทยาชาวฝรั่งเศสได้ระบุว่า พระองค์ทรงเป็นผู้สำเร็จราชการร่วมเป็นเวลาเกือบ 5 ปี ก่อนเสด็จขึ้นครองราชย์เพียงพระองค์เดียว
รัชสมัย > ระยะเวลารัชสมัย

ระยะเวลารัชสมัยของฟาโรห์เซนุสเรตที่ 2 และฟาโรห์เซนุสเรตที่ 3 เป็นหนึ่งในข้อพิจารณาหลักในการแยกแยะลำดับเหตุการณ์ของราชวงศ์ที่สิบสอง เชื่อกันว่า บันทึกพระนามกษัตริย์แห่งตูรินได้ระบุว่า ฟาโรห์เซนุสเรตที่ 2 ครองราชย์เป็นเวลา 19 ปี และฟาโรห์เซนุสเรตที่ 3 เป็นระยะเวลา 30 ปี ข้อสันนิษฐานเดิมนี้ถูกโต้แย้งในปี ค.ศ. 1972 เมื่อวิลเลียม เคลลี ซิมป์สัน นักไอยคุปต์วิทยาชาวอเมริกันได้ตั้งข้อสังเกตว่า ปีรัชสมัยที่ปรากฏครั้งสุดท้ายของฟาโรห์เซนุสเรตที่ 2 อยู่ที่ปีที่ 7 แห่งการครองราชย์ และในทำนองเดียวของฟาโรห์เซนุสเรตที่ 3 อยู่ที่ปีที่ 19 แห่งการครองราชย์
คิม รีฮอล์ต ศาสตราจารย์ด้านไอยคุปต์วิทยาแห่งมหาวิทยาลัยโคเปนเฮเกน ได้เสนอความเห็นถึงความเป็นไปได้ที่พระนามในบันทึกพระนามแห่งตูรินจะถูกจัดเรียงผิดและเสนอระยะเวลารัชสมัยที่เป็นไปได้สองช่วงสำหรับฟาโรห์เซนุสเรตที่ 2 คือ มากกว่า 10 ปี หรือ 19 ปี นักไอยคุปต์วิทยาหลายคน เช่น ธอมัส ชไนเดอร์ ได้อ้างถึงบทความของมาร์ค ซี. สโตน ซึ่งตีพิมพ์ใน ก็อทติงเงอ มิสเซลเลิน (Göttinger Miszellen) ในปี ค.ศ. 1997 เนื่องจากระบุว่าปีรัชสมัยสูงสุดของฟาโรห์เซนุสเรตที่ 2 อยู่ที่ปีที่ 8 แห่งการครองราชย์ โดยอ้างอิงจากจารึก ไคโร เจอี 59485
นักวิชาการบางคนได้กำหนดให้พระองค์ครองราชย์เพียงระยะเวลา 10 ปี และให้ฟาโรห์เซนุสเรตที่ 3 ครองราชย์เป็นระยะเวลา 19 ปีแทน อย่างไรก็ตาม นักไอยคุปต์วิทยาคนอื่น ๆ เช่น เยอร์เกน ฟอน เบ็คเคอราธ และแฟรงค์ เยอร์โก ยังคงเชื่อข้อสันนิษฐานเดิมที่ฟาโรห์เซนุสเรตที่ 2 ทรงครองราชย์ระยะเวลายาวนานกว่า 19 ปี และเมื่อพิจารณาจากจำนวนพระราชกรณียกิจที่ฟาโรห์ทรงดำเนินการในรัชสมัยของพระองค์[ต้องการอ้างอิง] เยอร์โกได้ตั้งข้อสังเกตว่า การลดจำนวนปีในรัชสมัยเหลือเพียง 6 ปี จะส่งผลทำให้เกิดปัญหา เนื่องจาก:
| 0 | 1 | 2 |
| --- | --- | --- |
| “ | ฟาโรห์พระองค์นั้นสร้างพีระมิดที่เสร็จสมบูรณ์ที่คาฮูน โดยมีวิหารฝังพระศพหินแกรนิตแข็งและหมู่อาคารที่ซับซ้อน แผนการสร้างดังกล่าวใช้เวลาอย่างเหมาะสมที่สุดระหว่าง 15 ถึง 20 ปีจึงจะเสร็จสมบูรณ์ แม้จะมีแกนอิฐโคลนที่ใช้ในพีระมิดจากสมัยราชอาณาจักรกลางก็ตาม | ” |
ในปัจจุบัน ข้อถกเถียงเกี่ยวกับระยะเวลาในการครองราชย์ของฟาโรห์เซนุสเรตที่ 2 นั้นไม่ยังไม่เป็นที่สรุปได้ แต่นักไอยคุปต์วิทยาหลายคนในปัจจุบันมักที่จะกำหนดให้พระองค์ครองราชย์อยู่ที่ 9 หรือ 10 ปีเท่านั้น เนื่องจากไม่มีระยะเวลาที่มากกว่าที่ยืนยันถึงพระองค์ที่ครองราชย์เกินปีที่ 8 แห่งการครองของพระองค์ ประเด็นนี้จะนำมาซึ่งการแก้ไขระยะเวลาการครองที่ระบุในบันทึกพระนามแห่งตูรินไว้ที่ 19 ปี ให้เป็น 9 ปีแทน อย่างไรก็ตาม วันและเดือนของการครองราชย์ของฟาโรห์เซนุสเรตที่ 2 สามารถตรวจสอบได้ ตามคำกล่าวของเยอร์เกน ฟอน เบ็คเคอราท บันทึกจากวิหารในเอล-ลาฮูนที่เมืองพีระมิดแห่งเซซอสทริส/เซนุสเรตที่ 2 ได้กล่าวถึงเทศกาล "การเสด็จขึ้นสู่สวรรค์" ซึ่งอาจจะเป็นวันสวรรคตของพระองค์ บันทึกนี้ระบุว่าเทศกาลนี้เกิดขึ้นในเดือนเพเรตที่ 4 วันที่ 14